### Beslutningstema

I denne sag orienteres om Forvaltningens anmodning til Klima, Vækst og Udviklingsudvalget om igangsættelse af planproces. Denne omhandler udarbejdelsen af Kommuneplantillæg og lokalplan med tilhørende miljøvurderinger i forbindelse med etablering af et nyt biogasanlæg ved [adresse].

### Sagsfremstilling

Nature Energy A/S ønsker at etablere et nyt biogasanlæg til behandling af organisk biomasse, jf. Bilag "Ansøgning miljøvurdering for Nature Energy Agerskov". Organisk biomasse omfatter husdyrgødning, plantebaserede biomasser (afgrøder) samt andre biomassetyper, såsom organisk dagrenovation, slagteriaffald, madaffald fra erhverv mv. Det ansøgte biogasanlæg skal behandle op til 850.000 tons biomasse årligt. Projektområdet er placeret på matr.nre. 145 og 94 Mellerup, Dagny Brandt. Der er ca. 1 kilometer til [adresse] og 3,2 kilometer til [adresse] via Bovvej. Projektområdet er samlet set ca. 21 ha. For at få biogassen til det kollektive naturgasnet, skal der laves en tilslutningsledning til nærmeste måle- og reguleringsstation (M/R-station), beliggende øst for Toftlund. Se bilag 3 "EVIDAs VVM input og anbefaling om hjemtagning".

Projektområdet er placeret med indkørsel fra [adresse] umiddelbart efter rundkørslen, som også servicerer Jarl Thygesen. I forbindelse med den evt. efterfølgende planlægning vil der være behov for at udarbejde en kapacitetsberegning for rundkørslen. Kapacitetsberegningen kan skitsere rundkørslens evne til at afvikle trafikken, ud fra eksisterende trafiktællinger og den forventede øgede trafik, efter etablering af biogasanlægget. Tilslutningen til [adresse] vil derudover kræve en trafikteknisk gennemgang for at afklare om der skal ske ombygning med for eksempel kanaliseringsanlæg

Området er placeret i landzone og det er ikke udpeget til tekniske anlæg i den gældende Kommuneplan 2017-2029.

I Kommuneplan 2017-2029 er der udlagt to områder til biogasanlæg, hhv. Storde og [adresse]. Begge områder er udnyttet og der er stor interese for yderligere produktion af biogas fra flere aktører.

Planloven er blevet revideret d. 1. marts 2024, hvorefter det ikke længere er et lovkrav at afholde idéhøringer. Forvaltningen anbefaler dog, at der afholdes en idéhøring for projektområdet, da det er af væsenlig karakter for områdets anvendelse i det åbne land.

Ud over 4 ugers idéhøringsfasen, vil en generel planproces bestå af følgende elementer:

- Politisk proces

- Udarbejdelse af lokalplan og kommuneplantillæg, herunder miljørapport og miljøkonsekvensrapport

- Udarbejdelse af sikkerhedsdokument og miljøgodkendelse

- Politisk proces

- 8 ugers offentlighedsfase, herunder borgermøde

- Politisk proces

Afstanden til Aabenraa Kommune udgør 950 meter. Aabenraa Kommune vil derfor blive inddraget (hørt) i processen.

Produktion af biogas understøtter de vedtagne klimahandlespor i "Vores Klimahandleplan". Der kan fremadrettet indtænkes synergier mellem biogasanlæg, produktion af flydende CO2 eller PtX-anlæg, der kan udnytte CO2 fra biogassen til øget biometanproduktion. Nature Energy ønsker rammer for dette i den kommende lokalplan.

Klima, Vækst og Udviklingsudvalget behandler sagen på deres møde den 6. maj 2024.

### Økonomi

Afledte omkostninger til optimering af trafiktekniske forhold der er nødvendige for at sikre trafiksikkerheden og fremkommeligheden ved indkørslen til virksomheden, forudsættes afholdt af ansøger.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.